CELEX: 32006R0928
Language: el
Date: 2006-06-22 00:00:00
Title: Κανονισμός (ΕΚ) αριθ. 928/2006 της Επιτροπής, της  22ας Ιουνίου 2006 , για την τροποποίηση του κανονισμού (ΕΚ) αριθ. 32/2000 του Συμβουλίου όσον αφορά ορισμένες νέες κοινοτικές δασμολογικές ποσοστώσεις παγιωμένες στην GATT

23.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 170/14
            
         
      ΚΑΝΟΝΙΣΜΌΣ (ΕΚ) αριθ. 928/2006 ΤΗΣ ΕΠΙΤΡΟΠΉΣ
   
   της 22ας Ιουνίου 2006
   για την τροποποίηση του κανονισμού (ΕΚ) αριθ. 32/2000 του Συμβουλίου όσον αφορά ορισμένες νέες κοινοτικές δασμολογικές ποσοστώσεις παγιωμένες στην GATT
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 32/2000 του Συμβουλίου, της 17ης Δεκεμβρίου 1999, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, και ορισμένων άλλων κοινοτικών δασμολογικών ποσοστώσεων, καθώς και με τον καθορισμό της μεθόδου τροποποίησης ή προσαρμογής των εν λόγω ποσοστώσεων και σχετικά με την κατάργηση του κανονισμού (ΕΚ) αριθ. 1808/95 (1), και ιδίως το άρθρο 9 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Με την απόφαση 2006/333/ΕΚ (2), το Συμβούλιο ενέκρινε τη συναφθείσα συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής δυνάμει του άρθρου XXIV: 6 και του άρθρου XXVIII της Γενικής Συμφωνίας Δασμών και Εμπορίου (GATT) του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Ένωση.
            
         
               (2)
            
            
               Η συμφωνία υπό τη μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής προβλέπει νέες ετήσιες δασμολογικές ποσοστώσεις για ορισμένα εμπορεύματα.
            
         
               (3)
            
            
               Ο κανονισμός (ΕΚ) αριθ. 32/2000 προέβλεψε το άνοιγμα και τη διαχείριση κοινοτικών δασμολογικών ποσοστώσεων παγιωμένων στην GATT, που προορίζονται να χρησιμοποιηθούν σύμφωνα με τη χρονολογική σειρά αποδοχής των τελωνειακών διασαφήσεων.
            
         
               (4)
            
            
               Προκειμένου να εφαρμοστούν ορισμένες νέες ετήσιες δασμολογικές ποσοστώσεις, οι οποίες προβλέπονται στη συμφωνία υπό τη μορφή ανταλλαγής επιστολών, είναι αναγκαία η τροποποίηση του κανονισμού (ΕΚ) αριθ. 32/2000.
            
         
               (5)
            
            
               Ο κανονισμός (ΕΚ) αριθ. 711/2006 του Συμβουλίου, της 20ής Μαρτίου 2006, σχετικά με την εφαρμογή της συμφωνίας, υπό μορφή ανταλλαγής επιστολών, μεταξύ της Ευρωπαϊκής Κοινότητας και των Ηνωμένων Πολιτειών της Αμερικής δυνάμει του άρθρου ΧΧΙV:6 και του άρθρου XXVIII της Γενικής Συμφωνίας Δασμών και Εμπορίου (GATT) του 1994, για την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στο πλαίσιο της προσχώρησής τους στην Ευρωπαϊκή Ένωση, και για την τροποποίηση και τη συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (3), προβλέπει την εφαρμογή των νέων δασμολογικών ποσοστώσεων έξι εβδομάδες από την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης, και συνεπώς, ο παρών κανονισμός της Επιτροπής για την εφαρμογή του πρέπει να ισχύσει από την ίδια ημερομηνία.
            
         
               (6)
            
            
               Τα προβλεπόμενα από τον παρόντα κανονισμό μέτρα είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 32/2000 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 22 Ιουνίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2006.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 5 της 8.1.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2158/2005 της Επιτροπής (ΕΕ L 342 της 24.12.2005, σ. 61).
   
      (2)  ΕΕ L 124 της 11.5.2006, σ. 13.
   
      (3)  ΕΕ L 124 της 11.5.2006, σ. 1.
   
      ΠΑΡΑΡΤΗΜΑ
      Στον πίνακα του παραρτήματος Ι του κανονισμού (ΕΚ) αριθ. 32/2000 προστίθενται οι ακόλουθες σειρές:
      
         
                     «09.0084
                  
                  
                     1702 50 00
                  
                  
                      
                  
                  
                     Φρουκτόζη χημικώς καθαρή
                  
                  
                     Από την 1η Ιανουαρίου έως 31 Δεκεμβρίου
                  
                  
                     1 253 τόνοι
                  
                  
                     20
                  
               
                     09.0085
                  
                  
                     1806
                  
                  
                      
                  
                  
                     Σοκολάτα και άλλα παρασκευάσματα διατροφής που περιέχουν κακάο
                  
                  
                     Από την 1η Ιανουαρίου έως 31 Δεκεμβρίου
                  
                  
                     107 τόνοι
                  
                  
                     43
                  
               
                     09.0086
                  
                  
                     1902 11 00
                     1902 19
                     1902 20 91
                     1902 20 99
                     1902 30
                     1902 40
                  
                  
                      
                  
                  
                     Ζυμαρικά εν γένει, έστω και ψημένα ή παραγεμισμένα ή και αλλιώς παρασκευασμένα εκτός από τα παραγεμισμένα ζυμαρικά των κωδικών ΣΟ 1902 20 10 και 1902 20 30· αράπικο σιμιγδάλι (κους-κους), έστω και παρασκευασμένο
                  
                  
                     Από την 1η Ιανουαρίου έως 31 Δεκεμβρίου
                  
                  
                     532 τόνοι
                  
                  
                     11
                  
               
                     09.0087
                  
                  
                     1901 90 99
                     1904 30 00
                     1904 90 80
                     1905 90 20
                  
                  
                      
                  
                  
                     Παρασκευάσματα διατροφής με δημητριακά
                  
                  
                     Από την 1η Ιανουαρίου έως 31 Δεκεμβρίου
                  
                  
                     191 τόνοι
                  
                  
                     33
                  
               
                     09.0088
                  
                  
                     2106 90 98
                  
                  
                      
                  
                  
                     Άλλα παρασκευάσματα διατροφής που δεν κατονομάζονται ούτε περιλαμβάνονται αλλού
                  
                  
                     Από την 1η Ιανουαρίου έως 31 Δεκεμβρίου
                  
                  
                     921 τόνοι
                  
                  
                     18»